ઓગસ્ટ મહિનામાં આ બસનું પહેલાં તા.૪ ઓગસ્ટ અને પછી તા.૧ર ઓગસ્ટે વર્કશોપમાં અન્ય કારણસર રિપેરિંગ કરાયું હતું. તા.૪ ઓગસ્ટે એરપ્રેશર ચઢતું ન હોવાથી વર્કશોપના કર્મચારીઓ શૈલેશ કોષ્ટી અને જતનભાઇએ તેમજ તા.૧ર ઓગસ્ટે સ્ટિયરિંગ કામ કર્યું હતું. ગત તા.૪ ઓગસ્ટે જ બસ સ્ટાર્ટીંગના પ્રશ્ને બ્રેકડાઉન થતા કર્મચારી ભાનુભાઇએ ઓલ્ટરનેટર ચેન્જ કર્યું હતું. પરંતુ વહીવટી સત્તાવાળાઓ પાસેના રિપોર્ટમાં બ્રેક સંબંધિત કોઇ રિપે‌િરંગ કામગીરી કરાઇ નથી તે ઉલ્લેખનીય રહેશે. નહેરુબ્રિજ અકસ્માતના પગલે એએમટીએસના સત્તાવાળાઓ દ્વારા ટર્નિંગ રસ્તા પર બસની ઓવરસ્પીડ તેમજ રફ ડ્રાઇ‌િવંગ તપાસવા સરપ્રાઇઝ ચેકિંગ કરવાનું, નક્કી કરાયેલા ચાર રસ્તા પર સીસીટીવી કેમેરા મૂકીને ઓવર સ્પીડ કે રફ ડ્રાઇ‌િવંગનું મોનિટરીંગ કરવાનું તેમજ કંડકટર દ્વારા ખાનગી ઓપરેટરના ડ્રાઇવરોની વર્તણૂક અંગે રિપોર્ટ લેવાે વગેરે નીતિ નિર્ધા‌િરત કરાઇ છે.ટ્રાન્સપોર્ટ મેનેજરનો હવાલો સંભાળતા ડે. મ્યુનિ. કમિશનર આર્જવ કહે છે, આજે આરટીઓ તેમજ ટ્રાફિક પોલીસનો રિપોર્ટ આવી જશે. આ રિપોર્ટમાં બ્રેક ફેલિંગ બાબતે વિરોધાભાસ હશે તો ટાટા કંપનીના નિષ્ણાતોને બોલાવીને તેમનો અભિપ્રાય લેવાશે.